क्रिकेट के बाद अब यहां दिखेंगे गौतम गंभीर के तेवर, बोले- अपनी लाइन लंबी करने के लिए दुश्मन की...देखें Video  
गौतम गंभीर जुड़ गए हैं इस टीम से
ट्वीट कर दी जानकारी
अब दिखेंगे नए अंदाज में
क्रिकेट खिलाड़ी से बीजेपी सांसद बने गौतम गंभीर (Gautam Gambhir) अब कुछ नया करने जा रहे हैं. क्रिकेट में अपने बल्ले से चौके-छक्कों की बौछार लगाने वाले गौतम गंभीर को लेकर बड़ी खबर आ रही है और उन्होंने इसका ऐलान अपने ट्विटर एकाउंट पर भी कर दिया है. इन दिनों वीवो प्रो कबड्डी लीग (VIVO Pro Kabaddi League Season 7) का सातवां सीजन अपने उफान पर है और यूपी योद्धा की टीम को उनका नया ब्रांड एम्बेसेडर मिल गया है. जी हां, क्रिकेट खिलाड़ी और बीजेपी सांसद गौतम गंभीर (Gautam Gambhir) यूपी योद्धा (UP Yoddha) के ब्रांड एम्बेसेडर बन गए हैं.   

क्योंकि अपनी Line लम्बी करने के लिए दुश्मन की Line पार करनी ही पड़ती है!!! Proud to be the Brand Ambassador of @UpYoddha#SaansRokSeenaThok#YoddhaHum#UPvKOL@ProKabaddi@StarSportsIndiapic.twitter.com/06tVoFgTE4

गौतम गंभीर के यूपी योद्धा के ब्रांड एम्बेसेडर बनने का ऐलान टीम ने एक प्रोमो के जरिये भी किया है जिसमें गौतम गंभीर टीम के बाकी सदस्यों के साथ नजर आ रहे हैं. इसके साथ गौतम गंभीर ने ट्वीट किया हैः 'यूपी योद्धा का ब्रांड एम्बेसेडर बनने पर गर्व है.'
वीवो प्रो कबड्डी लीग (VIVO Pro Kabaddi League Season 7) की यूपी योद्धा से जुड़ने पर गौतम गंभीर ने कहा, 'मेरी पूरी जिंदगी में कभी भी हार न मानने का रवैया रहा है और यही बात मुझे यूपी योद्धा की टीम में भी नजर आता है जिन्होंने मुझे अपना ब्रांड एम्बेसेडर बनाया है. मुझे पता है उन्हें पता है कि कैसे खड़ा होना है और मुकाबला करना है. मुझे उम्मीद है कि टीम सीजन में आगे जाकर अपने हाथ दिखाएगी.' प्रो कबड्डी लीग अब टेलीविजन पर सुपरहिट हो चुकी है और इसके खिलाड़ी भी अपने फैन्स के बीच काफी फेमस हो चुके हैं. फिर अभिषेक बच्चन भी तो एक कबड्डी टीम के मालिक हैं.